 Zimbabwe yóò dìbò lọjọ Aje, ọgbon ọjọ, osù keje, ọdun 2018 Aare Emmerson Mgagwa to ń tukọ orilẹ-ede Zimbabwe lọwọ lo kede ètò idibo naa. Awọn ènìyàn ilẹ Zimbabwe yóò ni anfani lati dibo yan aarẹ, awọn ọmọ ile igbimọ aṣofin ati àwọn kansilọ wọọdù kọọkan to ba wu wọn si ipo ti wọn fẹ. Oṣù kọkanla ọdun to kọja ni Aarẹ Mgagwa gori aleefa pẹlu iranlọwọ àwọn ológun nigba ti wón gba ijọba lọwọ Robert Mugabe. Ọpọ àwọn ènìyàn ilẹ Zimbabwe ri ikede yii gẹgẹ bi igbesẹ si iṣejọba to munadoko ni èyí ti yoo bi idagbasoke to yẹ ti idibo naa ba waye láìsí wahala kankan. Aarẹ Emmerson Mgagwa jẹ ọmọ ọdun marundinlọgọrin bayii. O ti ṣeleri pe eto idibo naa ko ni ni kọnúunkọọ kankan ninu. Ọmọ ogoji ọdun, Nelson Chamisa, to n dije labẹ asia ẹgbẹ oṣelu The Movement for Democratic Changes ni o jẹ olori alatako fun Emmerson Mgagwa. Morgan Tsvangirai to doloogbe loṣu keji ọdun yii lo ti jẹ olori ẹgbẹ oṣelu The Movement for Democratic Change fun ọdun pipẹ. Àwọn iròyin tì ẹ leè ní ìfẹ síí: Abimbọla Kazeem: Hábà! Ṣé ìwọ ti sáré pé ọmọ ọdún 40 ni? Ìdìbò yìí ni àkọkọ iru rẹ lẹyin ti Robert Mugabe kúrò lori àlééfà ni Zimbabwe : Mgagwa: Oníkálukú yóò yàn ẹni tó fẹ sípò tó wù ú 